# Conveni de cessió de dispositius entre @abbreviation-company-donor i @name-person-manager

Versió 0 Revisió 9, 10 de Diciembre 2016

@city, @day de @month de @year

### INTERVENEN:

D’una part, @name-person-donor, @position-person-donor i representant de @name-company-donor (en endavant @abbreviation-company-donor), amb domicili social al carrer @street-donor @streetnumber-donor de @city-donor i CIF @vat-donor, en endavant, la part CEDENT.

D’altra part, @name-person-manager en representació de @name-company-manager, amb seu a @street-manager, @streetnumber-manager de @city-manager i CIF @vat-manager, en endavant la part CESSIONÀRIA.

### MANIFESTEN:

La cessionària és:  
> *explicació del tipus d’entitat què és, quina és la seva missió i la finalitat d’interès públic i social per al compliment de la qual està interessada en la donació del maquinari de la cedent*

Exemple: una organització independent i sense ànim de lucre que promou l’ús estratègic de les xarxes de comunicació i les tecnologies de la informació i comunicació (TIC) per al desenvolupament i la justícia social i vol facilitar el reaprofitament de maquinari en bon estat de funcionament per part d’entitats sense ànim de lucre i amb un fi social

………………………………………………………………………………………..

La cedent és propietària i prèviament ha utilitzat un maquinari per al funcionament del seus serveis i activitats, maquinari completament amortitzat econòmicament i sense utilització actual.

La cessionària està interessada en la donació del maquinari per al compliment de les finalitats d’interès públic i social indicades en el paràgraf primer.

En virtut del què s’ha exposat, ambdues parts, reconeixent-se recíprocament capacitat legal necessària per a obligar-se en representació de les respectives entitats, acorden subscriure el present acord de donació, que es regirà pels següents:

### PACTES

### 1. OBJECTE

1.1. La cedent fa donació de tots els seus drets i, títols, en i per al maquinari a la cessionària, que accepta, per al compliment de les finalitats indicades i fa constar que no té cap valor comptable.

### 2. CONDICIONS DE LA DONACIÓ

2.1 La cedent dóna i assigna a la cessionària el maquinari que funciona i supera les proves de rendiment, en endavant *per a reutilitzar*, i el maquinari que no funciona o té baix rendiment, en endavant *per a reparar* però que pot ser reparat, actualitzat o reciclat.

2.2. La cessionària es compromet a complir totes les obligacions de la cedent en relació amb el maquinari i l’ús del mateix i a notificar el seu darrer destí, que pot ser:

1. En el cas del maquinari *per a reutilitzar* que la cessionària cedeix als receptors, la cessionària informarà a la cedent de la ubicació geogràfica del maquinari, l’entitat que en fa reús i en cas que ja no s’usi, la data i ubicació del punt verd on s’ha portat a reciclar.
2. En el cas del maquinari *per a reparar* que la cessionària cedeix als proveïdors (entitats que proveeixen de serveis a la cessionària), la cessionària informarà a la cedent de les dades del proveïdor, tipologia d’entitat i la ubicació geogràfica del proveïdor.
3. La cessionària o els proveïdors no poden crear benefici econòmic amb el maquinari donat, no poden vendre’l, aquest s’ha de cedir gratuïtament i indefinidament en caràcter de comodat.
4. En cas que la cessionària o els seus proveïdors hagin de facturar serveis al receptor:

d.1) El cost total dels serveis ha d’estar per sota del preu de venda del maquinari en el mercat de segona mà.

d.2) Els proveïdors que participen de la prestació de serveis han de ser entitats sense ànim de lucre.

1. La cessionària i la cedent es comprometen als acords establerts a l’annex del present conveni.

2.3. La cessionària es compromet a fer tots els actes i gestions per tal de que:

1. Els *receptors* allarguin el temps de vida útil del maquinari i arribat que se’n vulguin desfer, el retornin a la cessionària o el portin a en un punt autoritzat de reciclatge.
2. Els *proveïdors* prioritzin la reutilització al reciclatge.
3. Els receptors del maquinari que tinguin web han d’indicar de forma clara i visible a la seva web que el maquinari ha estat cedit per @abbreviation-company-donor, amb intermediació de @name-company-manager, i per a una finalitat sense ànim de lucre.

2.4. La cedent lliura el maquinari prèvia eliminació de les dades en compliment de la Llei de Protecció de dades de caràcter personal i eximeix a la cessionària d’aquesta responsabilitat.

2.5. En el moment de la cessió del maquinari, la cedent permet a la cessionària lliurar el maquinari als proveïdors i aquest lliurament es pot realitzar a les mateixes instal•lacions de la cedent i no requereix que la cessionària hi sigui presencialment.

### 3. CERTIFICATS

3.1. **Certificat de lliurament (albarà)**: Quan la cedent dóna a la cessionària el maquinari, aquesta ha de lliurar telemàticament a la cedent un albarà, on constarà:

* La identificació del maquinari (número d’inventari de la cedent).
* La marca i model del maquinari cedit.
* La identificació del maquinari del fabricant o el número de sèrie (identificador del fabricant).
* El receptor i/o proveïdor de la cessionària a qui aquesta fa la cessió.
* La tipologia de maquinari que es defineix com a *per a reutilitzar o per a reparar*.

3.2. **Certificat de reciclatge:** Quan la cedent dóna a la cessionària el maquinari per a reparar (i fins a 10 dies naturals després de la donació), la cessionària o els seus proveïdors han de lliurar digitalment a la cedent un certificat amb la relació del maquinari que s’ha enviat a reciclar i el que s’ha enviat a la posada a punt per a la reutilització i en aquest certificat constarà la relació de números d’inventari de la cedent així com la marca i el model del maquinari cedit.

### 4. RESPONSABILITATS

La cedent podrà repetir contra la cessionària tots els danys i perjudicis que derivin d’un incompliment per part d’aquesta en la seva gestió i obligacions contretes en el present acord en relació al maquinari.

La cedent no es fa responsable del funcionament del maquinari i no dona cap garantia a la cessionària en relació a aquest.

### 5. VIGÈNCIA

El present conveni té una vigència de dos anys i es renovarà de forma tàcita de forma anual excepte decisió de qualsevol de les parts comunicada per escrit a l’altra amb una anticipació mínima d’un mes. En tot cas, la vigència màxima de l’acord, incloent el termini inicial i les eventuals pròrrogues, serà de 4 anys.

### 6. CONTRAPRESTACIONS ECONÒMIQUES

Aquest acord no implica obligacions de caràcter econòmic entre les parts.

### 7. CONFIDENCIALITAT I TRACTAMENT DE LES DADES DE CARÀCTER PERSONAL

Les parts es comprometen a guardar la màxima reserva i secret sobre la informació classificada com a confidencial, que serà qualsevol dada que les parts puguin accedir en virtut del present acord. Les parts es comprometen a no divulgar aquesta Informació Confidencial així com a no publicar-la ni posar-la a disposició de tercers davant qualsevol modalitat jurídica o de fet.

Ambdues parts es comprometen al compliment de la Llei Orgànica 15/1999, de 13 de desembre, de Protecció de Dades de Caràcter Personal i normativa de desenvolupament.

### 8. CAUSES D’EXTINCIÓ I EFECTES DE L’INCOMPLIMENT

El present acord s’extingirà per alguna de les causes següents, sens perjudici d’aquelles obligacions que hagin de romandre vigents amb posterioritat a l’extinció: - Per finalització del termini de vigència. - Per mutu acord de les parts manifestat per escrit. - Per incompliment de la finalitat i el destí del maquinari donat. - Per incompliment dels acords que s’hi estableixen. - Per la denúncia d’una de les parts feta amb un mínim de dos mesos d’antelació, la qual cosa donarà lloc a la finalització del seus efectes un cop finalitzat el període de preavís i sense perjudici de finalitzar els compromisos iniciats. - Per les causes generals establertes en la legislació vigent.

Qualsevol incompliment de les estipulacions d’aquest acord permetrà a la part perjudicada optar per exigir-ne el compliment o la resolució.

### 9. JURISDICCIÓ

Les parts, per a la resolució de qualsevol qüestió o controvèrsia que pugui sorgir en relació a la interpretació o compliment del present acord, se sotmeten als Jutjats i Tribunals de al ciutat de Barcelona, amb renúncia expressa a qualsevol altre fur que els pogués ser aplicable o a l’arbitratge de dret en cas d’acord en aquest sentit.

I en prova de conformitat les dues parts signen aquest acord, per duplicat i a un sol efecte, en la data i el lloc esmentats a l’encapçalament.

Sr./Sra. @name-person-donor,@name-company-donor, la part CEDENT.

Sr./Sra. @name-person-manager, @name-company-manager, la part CESSIONÀRIA.