# Conveni de col·laboració entre @gestor i distribuidor per la cessió i reutilització de dispositius

Versió 0 Revisió 2, 17 de Juliol de 2017

@city, @day de @month de @year

### INTERVENEN:

D’una part, @name-person-manager, @position-person-manager i representant de @name-company-manager (en endavant @abbreviation-company-manager), amb domicili social al carrer @street-donor @streetnumber-donor de @city-manager i CIF @vat-manager, en endavant la part CEDENT.

D’altra part, @name-person-provider en representació de @name-company-provider, amb seu a @street-manager, @streetnumber-manager de @city-provider i CIF @vat-provider, en endavant la part CESSIONÀRIA.

### MANIFESTEN:

Que la cedent és una organització independent i sense ànim de lucre que promou l’ús estratègic de les xarxes de comunicació i les tecnologies de la informació i comunicació (TIC) per al desenvolupament i la justícia social i vol facilitar el reaprofitament de maquinari en bon estat de funcionament per part d’entitats sense ànim de lucre i amb un fi social.

Que la cessionària és una organització [Posar descripció i missió de l’organització] que actua com a organització col·laboradora en rol de distribuidora del material de la cedent, i que forma part del Circuit Pangea durant la vigència del present conveni i que es coneixedora dels seus *Acords i Compromisos* que són públics i consultables en el següent enllaç http://wiki.ereuse.org/circuit-pangea.

En virtut del què s’ha exposat, ambdues parts, reconeixent-se recíprocament capacitat legal necessària per a obligar-se en representació de les respectives entitats, les dues parts acorden subscriure el present conveni de col·laboració, en subjecció a les clàusules.

### CLÀUSULES:

### 1. OBJECTE DEL CONVENI

1.1. Que la cedent és propietària d’un maquinari i està interessada en la cessió del maquinari a la cessionària, sempre i quan, aquesta cessió sigui de caràcter temporal i es destini en caràcter indefinit a una entitat receptora, i es respectin les clàusules a les que està subjecte el maquinari, fruït d’una cessió d’un anterior cedent, i que es subscriuen per a la cessionària en el present conveni i en forma d’annexos específics al conveni en el moment de la cessió del maquinari.

### 2. CONDICIONS DE LA CESSIÓ

2.1. Que la cessionària es compromet a complir totes les obligacions de la cedent en relació amb el maquinari i l’ús del mateix, que pot ser:

1. El maquinari és restaurarà per entitats col·laboradores *restauradores*, distribuïrà per entitats col·laboradores *distribuïdores* i es cedirà gratuïtament i indefinidament en caràcter de comodat a entitats *receptores* que el reutilitzaran durant un període de temps indefinit i que quan se’n vulguin desfer, el retornaran al cedent, o si el cedent ho permet el portaran a en un punt autoritzat de reciclatge.
2. El maquinari de la cedent *no apte per a reutilitzar* és reciclarà adequadament per agents autoritzats per les autoritats competents o es derivarà a programes d’aprenentatge-servei o de voluntariat mediambiental en reparació, la cessionària informarà a la cedent de les dades de l’organització, la tipologia d’entitat i la ubicació geogràfica, i que quan se’n vulguin desfer, el retornaran a la cessionària o el portaran a en un punt autoritzat de reciclatge

2.2. Que la cessionària disposa de 30 dies desde la data de la cessió per a distribuir el maquinari i aquest es cedirà gratuïtament i indefinidament en caràcter de comodat a les organitzacions *receptores* que el reutilitzaran durant un període de temps indefinit i que quan se’n vulguin desfer, el retornaran a la cedent o si aquesta ho permet, el portaran a en un punt autoritzat de reciclatge.

2.3. Que la cessionària no pot crear lucre amb el maquinari de la cedent, no obstant poden facturar a les receptores pels serveis de restauració i distribució realitzats al maquinari de la cedent, sempre i quan el import total dels serveis estigui per sota del preu de venda del maquinari en el mercat de segona mà, la cessionària sigui transparent i el import sigui l’estipulat en el document d’Acords i Compromisos del Circuit.

2.4. La cedent lliura el maquinari prèvia eliminació de les dades en compliment de la Llei de Protecció de dades de caràcter personal i eximeix a la cessionària d’aquesta responsabilitat.

2.5. La cessionària es compromet a fer arribar una memòria d’impacte social dels dispositius a la cedent com a màxim als sis mesos de la cessió dels dispositius, i l’entitat destinatària de qualsevol del maquinari indiqui de forma clara i visible els conjunt de cedents que han participat.

### 3. ORGANITZACIONES RECEPTORES DEL MAQUINARI

3.1 La cessionària es compromet que les restauradores i les distribuïdores seran cooperatives, fundacions, associacions i entitats sense afany de lucre, incloses les federacions, confederacions, coordinadores i xarxes compostes per cooperatives o associacions sense afany de lucre, així com a particulars acompanyats de serveis socials.

3.2 La cessionària es compromet que les receptores del maquinari hauràn de ser a cooperatives, escoles, fundacions, associacions i entitats sense afany de lucre, incloses les federacions, confederacions, coordinadores i xarxes compostes per cooperatives o associacions sense afany de lucre, així com a particulars acompanyats de serveis socials.

3.3 Els termes i condicions en la selecció de les organitzacions col·laboradores receptores es defineixen en un document específic, que es pot consultaren el següent enllaç http://wiki.ereuse.org/circuit-pangea i del que se’n poden fer noves versions sempre amb la conformitat prèvia i expressa de la cedent.

3.4 Es crearà una comissió de seguiment dels acords, que podrà proposar canvis del present document per tal de facilitat l’operativitat del conveni. La comissió de seguiment es convocarà semestralment.

### 4. CERTIFICATS

4.1. **Certificat de lliurament (albarà)**: Quan la cedent dóna a la cessionària el maquinari, aquesta ha de signar un albarà amb el detall del material donat i lliurar telemàticament a la cedent en un termini de 30 dies naturals un document a, on hi constarà:

* La identificació del maquinari (número d’inventari de la cedent).
* La marca i model del maquinari cedit.
* La identificació del maquinari del fabricant o el número de sèrie (identificador del fabricant).
* L’organització col·laboradora de la cessionària a qui aquesta fa la cessió.
* La tipologia de maquinari que es defineix com a *per a reutilitzar o per a reparar*.

4.2. **Certificat de reciclatge:** 4.2.1 A partir dels 30 dies naturals de la donació de la cedent a la cessionària, la cessionària o els seus col·laboradors han de lliurar digitalment a la cedent un certificat amb la relació del maquinari que no ha pogut restaurar-se i es destina al reciclatge, on constarà el nom de l’organització que en fa el reciclatge, la data, la relació de números d’inventari de la cedent, la marca, el model del maquinari 4.2.2 Pel maquinari que les receptores porten a reciclar la cessionària generarà un nou certificat com el del punt 4.2.1.

4.3. **Certificat de reutilització:** 4.3.1 A partir dels 60 dies naturals de la donació de la cedent a la cessionària, la cessionària o les col·laboradores han de lliurar digitalment a la cedent un certificat amb la relació del maquinari que ha estat restaurat i distribuït a les receptores, indicanat el nom de l’organització restauradora, la data, receptora, la ubicació geogràfica, on constarà la relació de números d’inventari de la cedent, la marca i el model del maquinari. 4.3.2 Pel maquinari que les receptores retornen al circuit i es torni a reutilitzar la cessionària generarà un nou certificat com el del punt 4.3.1.

### 5. RESPONSABILITATS

La cedent podrà repetir contra la cessionària tots els danys i perjudicis que derivin d’un incompliment per part d’aquesta en la seva gestió i obligacions contretes en el present acord en relació al maquinari.

### 6. VIGÈNCIA

El present conveni té una vigència de 2 anys i es podrà prorrogar de forma tàcita anualment excepte decisió de qualsevol de les parts comunicada per escrit a l’altra amb una anticipació mínima d’1 mes. En tot cas, la vigència màxima de l’acord, incloent el termini inicial i les eventuals pròrrogues, serà de 4 anys.

### 7. CONTRAPRESTACIONS ECONÒMIQUES

Aquest acord no implica obligacions de caràcter econòmic entre les parts.

### 8. CONFIDENCIALITAT I TRACTAMENT DE LES DADES DE CARÀCTER PERSONAL

Les parts es comprometen a guardar la màxima reserva i secret sobre la informació classificada com a confidencial, que serà qualsevol dada que les parts puguin accedir en virtut del present acord. Les parts es comprometen a no divulgar aquesta Informació Confidencial així com a no publicar-la ni posar-la a disposició de tercers davant qualsevol modalitat jurídica o de fet.

Ambdues parts es comprometen al compliment de la Llei Orgànica 15/1999, de 13 de desembre, de Protecció de Dades de Caràcter Personal i normativa de desenvolupament.

### 9. CAUSES D’EXTINCIÓ I EFECTES DE L’INCOMPLIMENT

El present acord s’extingirà per alguna de les causes següents, sens perjudici d’aquelles obligacions que hagin de romandre vigents amb posterioritat a l’extinció: - Per finalització del termini de vigència. - Per voluntat d’una de les parts manifestat per escrit abans d’una nova cessió. - Per incompliment de la finalitat i el destí del maquinari donat. - Per incompliment dels acords que s’hi estableixen. - Per les causes generals establertes en la legislació vigent.

Qualsevol incompliment de les estipulacions d’aquest acord permetrà a la part perjudicada optar per exigir-ne el compliment o la resolució.

### 10. INFORMACIÓ DE PUBLICACIÓ DEL CONVENI

La cedent informa a la cessionària que, en compliment d’allò establert a la Llei 19/2014, de 29 de desembre, de transparència, accés a la informació pública i bon govern, a la qual està subjecte la cedent, les dades relatives al present conveni (data, parts, objecte, drets i obligacions principals i vigència) seran publicades al web de la cedent per la qual cosa l’entitat es dóna per informada.

### 11. JURISDICCIÓ

Les controvèrsies que es puguin plantejar en relació amb la interpretació, modificació, efectes o resolució del conveni s’intentaran resoldre per mutu acord de les parts. No obstant això, en cas de persistència del desacord correspondrà a la Sala Contenciosa Administrativa del Tribunal Superior de Justícia de Catalunya resoldre les qüestions litigioses que puguin sorgir de la seva interpretació o compliment, d’acord amb les previsions contingudes en l’article 10.1.a) i k) de la Llei 29/1998, de 13 de juliol, reguladora de la jurisdicció contenciosa administrativa.

I, perquè així consti i com a prova de conformitat, les dues parts signen aquest conveni, per duplicat i a un sol efecte, en la data i el lloc esmentats a l’encapçalament.

Sr./Sra. @name-person-donor,@name-company-donor, la part CEDENT.

Sr./Sra. @name-person-manager, @name-company-manager, la part CESSIONÀRIA.