@city, @day de @month de @year

### INTERVENEN:

D'una part, @name-person-donor, @position-person-donor i representant de @name-company-donor (en endavant @abbreviation-company-donor), amb domicili social al carrer @street-donor @streetnumber-donor de @city-donor i CIF @vat-donor, en endavant, la part CEDENT.

D’altra part, @name-person-manager en representació de @name-company-manager, amb seu a @street-manager, @streetnumber-manager de @city-manager i CIF @vat-manager, en endavant la part CESSIONÀRIA.

### MANIFESTEN:

La cessionària és:

*explicació del tipus d’entitat què és, quina és la seva missió i la finalitat d’interès públic i social per al compliment de la qual està interessada en la donació dels equips informàtics de la cedent*

una organització independent i sense ànim de lucre que promou l’ús estratègic de les xarxes de comunicació i les tecnologies de la informació i comunicació (TIC) per al desenvolupament i la justícia social i vol facilitar el reaprofitament de maquinari en bon estat de funcionament per part d’entitats sense ànim de lucre i amb un fi social

.....................................................................................................

La cedent és propietària i prèviament ha utilitzat una gamma d'equips informàtics per al funcionament del seus serveis i activitats, equips completament amortitzats econòmicament i sense utilització actual.

La cessionària està interessada en la donació dels equips per al compliment de les finalitats d’interès públic i social indicades en el paràgraf primer.

En virtut del què s’ha exposat, ambdues parts, reconeixent-se recíprocament capacitat legal necessària per a obligar-se en representació de les respectives entitats, acorden subscriure el present acord de donació, que es regirà pels següents:

### PACTES

### 1. OBJECTE

1.1. La cedent fa donació de tots els seus drets i, títols, en i per al maquinari a la cessionària, que accepta, per al compliment de les finalitats indicades i fa constar que no té cap valor comptable.

### 2. CONDICIONS DE LA DONACIÓ

2.1. La cessionària es compromet a complir totes les obligacions de la cedent en relació amb el maquinari i l'ús del mateix i a notificar el seu darrer destí, que pot ser:

a) En el cas del maquinari *per a reutilitzar* donat als receptors, la cessionària informarà a la cedent de la ubicació geogràfica del maquinari, l'entitat que en fa reús i en cas que ja no s'usi, la data i ubicació del punt verd on s'ha portat a reciclar.

b) En el cas del maquinari *per a reparar* donat als proveïdors, la cessionària informarà a la cedent de les dades del proveïdor, tipologia d'entitat i la ubicació geogràfica del proveïdor.

2.2. La cessionària es compromet a fer tots els actes i gestions per tal de que:

a. Els *receptors* allarguin el temps de vida útil del maquinari i arribat el punt que el maquinari els hi quedi obsolet i no hi hagi més demanda de reús, el portin a en un punt autoritzat de reciclatge.

b. Els *proveïdors* prioritzin la reparació i preparació per a la reutilització al reciclatge.

2.3. La cedent lliura els equips prèvia eliminació de les dades en compliment de la Llei de Protecció de dades de caràcter personal i eximeix a la cessionària d’aquesta responsabilitat, abans que els seus proveïdors iniciïn el procés de preparació per a la reutilització.

2.4. La cedent permet a la cessionària que les entitats que proveeixen a aquestes de serveis informàtics puguin realitzar les tasques de 'posada a punt' del maquinari a les mateixes instal·lacions de la cedent i no requereix que la cessionària hi sigui presencialment. Aquestes tasques inclouen el diagnòstic, inventariat, destrucció de dades via sobreescriptura, l'etiquetatge i la instal·lació del sistema operatiu i no comporta haver d'obrir físicament l'equipament. Aquestes tasques es poden fer a raó de vuitanta equips informàtics per jornada de treball.

2.5. En el moment de la cessió de bens, la cedent permet a la cessionària lliurar el maquinari a entitats que li proveeixen de serveis (proveïdors) i a les entitats receptores i aquest lliurament es pot realitzar a les mateixes instal·lacions de la cedent i no requereix que la cessionària hi sigui presencialment.

2.6. La cedent dóna i assigna a la cessionària el maquinari que funciona i supera les proves de rendiment (per a reutilitzar), i el maquinari que no funciona o té baix rendiment (per a reparar) però que pot ser reparat, actualitzat o reciclat. La totalitat del maquinari per a reutilitzar és donarà als receptors per part de la cessionària, i la totalitat del maquinari per a reparar,es donarà per la cessionària als proveïdors per a que el reparin, actualitzin o en facin el reciclatge adeqüat.

### 3. CERTIFICATS

3.1. **Certificat de lliurament (albarà**): Quan la cedent dóna a la cessionària el maquinari, aquesta ha de lliurar telemàticament a la cedent un albarà, on constarà:

* La identificació del maquinari (número d’inventari de la cedent).
* La marca i model del maquinari cedit
* La identificació del maquinari del fabricant o el número de sèrie (identificador del fabricant), només pel maquinari considerat *per a reutilitzar*,
* El receptor i/o proveïdor de la cessionària a qui aquesta fa la cessió.
* La tipologia de maquinari que es defineix com a *per a reutilitzar o per a reparar.*

3.2. **Certificat de reciclatge:** Quan la cedent dóna a la cessionària el maquinari per a reparar (i fins a 30 dies naturals després de la donació), la cessionària o els seus proveïdors han de lliurar digitalment a la cedent un certificat amb la relació del maquinari que s'ha enviat a reciclar i el que s'ha enviat a la posada a punt per a la reutilització i en aquest certificat constarà la relació de números d’inventari de la cedent així com la marca i el model del maquinari cedit.

### 4. RESPONSABILITATS

La cedent podrà repetir contra la cessionària tots els danys i perjudicis que derivin d’un incompliment per part d’aquesta en la seva gestió i obligacions contretes en el present acord en relació al maquinari.

La cedent no es fa responsable del funcionament del maquinari i no dona cap garantia a la cessionària en relació a aquest.

### 5. VIGÈNCIA

El present conveni té una vigència de dos anys i es renovarà de forma tàcita de forma anual excepte decisió de qualsevol de les parts comunicada per escrit a l’altra amb una anticipació mínima d’un mes. En tot cas, la vigència màxima de l’acord, incloent el termini inicial i les eventuals pròrrogues, serà de 4 anys.

### 6. CONTRAPRESTACIONS ECONÒMIQUES

Aquest acord no implica obligacions de caràcter econòmic entre les parts.

### 7. CONFIDENCIALITAT I TRACTAMENT DE LES DADES DE CARÀCTER PERSONAL

Les parts es comprometen a guardar la màxima reserva i secret sobre la informació classificada com a confidencial, que serà qualsevol dada que les parts puguin accedir en virtut del present acord. Les parts es comprometen a no divulgar aquesta Informació Confidencial així com a no publicar-la ni posar-la a disposició de tercers davant qualsevol modalitat jurídica o de fet.

Ambdues parts es comprometen al compliment de la Llei Orgànica 15/1999, de 13 de desembre, de Protecció de Dades de Caràcter Personal i normativa de desenvolupament.

### 8. CAUSES D’EXTINCIÓ I EFECTES DE L’INCOMPLIMENT

El present acord s'extingirà per alguna de les causes següents, sens perjudici d'aquelles obligacions que hagin de romandre vigents amb posterioritat a l'extinció:

* Per finalització del termini de vigència.
* Per mutu acord de les parts manifestat per escrit.
* Per incompliment dels acords que s'hi estableixen.
* Per la denúncia d'una de les parts feta amb un mínim de dos mesos d'antelació, la qual cosa donarà lloc a la finalització del seus efectes un cop finalitzat el període de preavís i sense perjudici de finalitzar els compromisos iniciats.
* Per les causes generals establertes en la legislació vigent.

Qualsevol incompliment de les estipulacions d’aquest acord permetrà a la part perjudicada optar per exigir-ne el compliment o la resolució.

### 9. JURISDICCIÓ

Les parts, per a la resolució de qualsevol qüestió o controvèrsia que pugui sorgir en relació a la interpretació o compliment del present acord, se sotmeten als Jutjats i Tribunals de al ciutat de Barcelona, amb renúncia expressa a qualsevol altre fur que els pogués ser aplicable o a l’arbitratge de dret en cas d’acord en aquest sentit.

I en prova de conformitat les dues parts signen aquest acord, per duplicat i a un sol efecte, en la data i el lloc esmentats a l’encapçalament.

| cessionària | cedent | |--------------------------------|--------------------------------| | | | | @name-person-donor | @name-company-donor |